Diego Bol

Diego S. Bol  is en Maya-Aktivist un Politiker ut Belize (UDP).

Bol is in San Antonio in en Maya-Familie boren. He güng op de San Luis Rey School in San Antonio un denn op dat Lynam College, dat St. Peter Claver College un dat St. John’s College. Na de School wull he Juristeree studeren, harr dor aver nich dat Geld för un is denn Schoolmeester worrn.

As Schoolmeester hett he Ünnerricht geven an dat Sacred Heart Junior College in San Ignacio un an dat Toledo Community College in Punta Gorda. Dor weer he later ok Schoolbaas.

Bol weer Mitgrünner von dat Toledo Maya Cultural Council. 1986 weer he een von de Rutgevers von’n Maya Atlas.

He weer von Oktober 2006 bet März 2008 för de Oppositschoonspartei UDP Maat von’n Senaat von Belize.UDP Names Three New Senators, 7 News Belize an’n 4. Oktober 2006

 Footnoten 

Kategorie:Mann
Kategorie:Politiker (Belize)
Kategorie:Senater (Belize)
Kategorie:Börger von Belize
Kategorie:Boren in dat 20. Johrhunnert
Kategorie:Maat von de United Democratic Party (Belize)